**KÖZLEMÉNY**

**Szabadtéri tűzgyújtás szabályai**

A BM Országos Katasztrófavédelmi Főigazgatóság Kommunikációs Szolgálata által kiadott közlemény alapján a lakosságot érintő biztonságos szabadtéri tűzgyújtás és tűzmegelőzés szabályai a következők:

* Belterületen csak abban az esetben lehet növényi hulladékot égetni, ha azt önkormányzati rendelet megengedi;
* Előzetesen engedélyeztetni kell a tűzvédelmi hatósággal a külterületen lévő, lábon álló növényzet, tarló, illetve a növénytermesztéssel összefüggésben keletkezett hulladék szabadtéri égetését;
* Továbbra is megengedett a kerti grillezés és a tűzön történő sütés-főzés a tűz állandó felügyelete mellett;
* Rendkívüli, illetve országos tűzgyújtási tilalom esetén az érintett területen akkor sem megengedett a tűzgyújtás, ha azt egyébként más jogszabály megengedi;
* A szabadtéri tűzgyújtás feltételeit az Országos Tűzvédelmi Szabályzat tartalmazza;
* Jogszabálytól eltérő vagy hatósági engedély hiányában végzett tűzgyújtási tevékenység tűzvédelmi bírságot von maga után!

A fentiek értelmében **Bázakerettye** közigazgatási területén a szabadtéri tűzgyújtásra vonatkozóan továbbra is a 2/2011. (II.16.) önkormányzat rendelete hatályos a 6. § -ban megfogalmazottak szerint

**Avar és kerti hulladék égetését**

**Csütörtöki napokon 9.00 órától 19.00 óráig lehet végezni.**

**Tilos e napokon kívül, ünnepnapokon illetve június 1. - augusztus 31. között.**